《答杜育诗》
魏晋·挚虞

越有杜生，既文且哲。龙跃颍豫，有声彰澈。赖兹三益，如琢如切。

好以义结，友以文会。岂伊在高，分定倾盖。其人如玉，美彼生刍。

钟鼓匪乐，安用百壶。老夫灌灌，离群索居。怀恋结好，心焉怅如。

作者简介：（?—311）西晋京兆长安人，字仲洽。少事皇甫谧。才学通博，著述不倦。举贤良，拜中郎，累官至卫尉卿。惠帝永兴元年，从帝至长安。旋流离鄠杜间，入南山。还洛，官至太常卿。怀帝永嘉中，洛阳荒乱，人饥相食，以馁卒。著述甚多，有《文章志》、《文章流别集》等。明人辑有《晋挚太常集》。